Anugerah Juara Lagu ke-32

Anugerah Juara Lagu 32 (AJL32) merupakan konsert dan majlis penghargaan tahunan bagi karya muzik Malaysia yang diperkumandangkan dalam carta Muzik Muzik TV3 musim 2017. Tema untuk acara tahun ini ialah "Fesyen dan Muzik" yang mana ia berkonsep apabila pemilihan pakaian penyanyi setiap kali AJL berlangsung memberi impak yang besar dan melengkapkan lagi jalan cerita lagu yang disampaikan. Trofi AJL pada musim ini menampilkan kelainan apabila disuntik dengan elemen fesyen hasil kerjasama Rizman Ruzaini.

Lagu "Jampi" nyanyian  Hael Husaini (ciptaan beliau dan Ezra Kong) menjadi juara Anugerah Juara Lagu Ke-32 (hadiah RM50,000 + trofi). Lagu "Sejati" daripada Azmi Caliph Busker (Faizal Tahir dan Mike Chan) dan "Tergantung Sepi" nyanyian Haqiem Rusli (Ibnu dan Gouffran) masing-masing memenangi tempat kedua (hadiah RM35,000 + trofi) dan tempat ketiga (hadiah RM20,000 + trofi). Manakala lagu "Aku Cinta" nyanyian Syamel dan Ernie Zakri memenangi Vokal Terbaik (hadiah RM12,000 + trofi) sementara lagu "Amboi" daripada Altimet berjaya memperoleh anugerah Persembahan Terbaik (hadiah RM12,000 + trofi).

Finalis
Setelah selesai program mingguan carta Muzik Muzik 32, 30 buah lagu akan berentap di peringkat separuh akhir yang disiarkan selama tiga pusingan bagi menentukan 12 lagu yang akan ke AJL 32.

Untuk melihat senarai semi-finalis untuk Juara Lagu ke-32, sila lihat Separuh Akhir Muzik Muzik 32.
Untuk merujuk senarai penuh finalis sepanjang penganjuran AJL, sila lihat Senarai lagu finalis Anugerah Juara Lagu.
Berikut adalah senarai finalis mengikut turutan giliran persembahan yang berentap di AJL ke-32:

Pemenang 
 Juara Lagu - Jampi (Hael Husaini), RM50,000 dan Trofi
 Tempat Kedua - Sejati  (Azmi Caliph Busker), RM35,000 dan Trofi
Tempat Ketiga - Tergantung Sepi (Haqiem Rusli), RM20,000 dan Trofi
 Vokal Terbaik - Aku Cinta (Syamel & Ernie Zakri), RM12,000 dan Trofi
 Persembahan Terbaik - Amboi (Altimet), RM12,000 dan Trofi
 Penyanyi Pilihan Samsung - Bayang (Khai Bahar), Trofi

Jemaah Juri

Untuk merujuk senarai penuh juri-juri yang pernah dilantik sepanjang penganjuran AJL, sila lihat Senarai Jemaah Juri Anugerah Juara Lagu.

Trivia
 Rata-rata penyanyi yang mara ke AJL edisi kali ini memperlihatkan barisan penyanyi baharu dan buat pertama kali melayakkan diri ke pentas Anugerah Juara Lagu, seperti Haqiem Rusli, Syamel, Ernie Zakri, Khai Bahar, Hael Husaini, Wany Hasrita, Ara Johari dan Salma Asis.
 Dayang Nurfaizah menjadi artis paling senior ke pentas AJL tahun ini dengan lagu Separuh Mati Ku bercinta.
 Edisi kali ini juga menampilkan penyandang juara edisi lalu dan juga pemenang Vokal Terbaik tiga tahun berturut-turut (2015, 2016 & 2017), Dayang Nurfaizah dengan lagu Separuh Mati Ku Bercinta.
 Wany Hasrita, Khai Bahar dan Ara Johari mempertaruhkan single sulung mereka masing-masing di AJL tahun ini.
Tiada band/kumpulan yang berjaya ke pentas akhir AJL kali ini.
 Ini adalah kali kedua lagu nyanyian Faizal Tahir mara ke AJL sejak pengunduran beliau dari pentas besar ini di AJL 30 pada tahun 2016. Di AJL 31 tahun 2017, lagu duetnya bersama Elizabeth Tan, Setia, mara ke pentas akhir dengan dibantu oleh penyanyi gantian, Awi Rafael. Tahun ini, Azmi Caliph Busker akan menggantikan Faizal Tahir.
 Beberapa hari sebelum AJL, Ara Johari mengalami masalah kesihatan yang menyukarkan beliau untuk menyanyi dengan baik. Sehari sebelum berlangsungnya anugerah ini, beliau membuat keputusan untuk mencari penyanyi lain untuk menggantikannya iaitu Masya Ceria Popstar yang hadir ketika sesi rehearsal pada petang sebelum AJL berlangsung. Tetapi demi peminatnya, beliau mengubah fikirannya itu dan terus menyanyi pada malam AJL.
 Pada malam AJL32 ini menyaksikan rata-rata penyanyi berjaya menunjukkan kehebatan vokal masing-masing seperti Salma Asis, Hael Husaini, Hazama, Azmi Caliph Busker mahupun Dayang Nurfaizah yang telah memenangi kategori Vokal Terbaik sebanyak 3 kali berturut-turut. Dengan mendapat 'standing ovation' dari penonton, kategori ini dimenangi oleh Syamel & Ernie Zakri.
 Persembahan Altimet pada malam itu juga mendapat 'standing ovation' dari semua penonton kerana persembahannya yang selamba dan sempoi sehingga memenangi "Persembahan Terbaik" dan "Tempat Ketiga".
 Rata-rata props dan persembahan yang dilakukan oleh para penyanyi mempunyai unsur 'tirai' dan 'bayang'.
 AJL32 merupakan penyertaan lagu ke-7 dalam 6 edisi bagi Dayang Nurfaizah dan ia juga merupakan edisi pertama beliau gagal memenangi sebarang anugerah.

Anugerah dan pencapaian

Rujukan

Pautan luar

3
2018 di Malaysia